*Za ostale upotrebe, v. USS Hull.*

**USS *Hull* (DD-7)**, sedmi razarač klase *Bainbridge* u sastavu američke ratne mornarice i drugi brod koji je ime dobio po komodoru Isaacu Hullu.

Povijest
--------

Kobilica je položena 22. veljače 1899. u brodogradilištu *Harlan & Holligsworth* u Wilmingtonu. Porinut je 21. lipnja 1902. i u operativnu uporabu primljen 20. svibnja 1903.

### Operativna uporaba

Tijekom prve dvije godine službe USS *Hull* je obavljao ophodne i vježbovne manevre uz obale Newporta i Chesapeace Baya. Nakon krstrenja na Karibe u razdoblju od siječnja do travnja 1905. vratio se u League Island gdje je 30. rujna povučen iz uporabe.

U operativnu uporabu vraćen je 14. studenog 1906. nakon čega je sudjelovao u flotnim vježbama u kubanskim vodama. Poslije djelovanja uz Newport, u studenom 1907. vratio se u Norfolk kako bi se pripremio za putavanje s Velikom Bijelom Flotom. Kao eskortni brod isplovio je 2. prosinca i nakon što je pristao u brojnim južnoameričkim lukama te oplovio Južnu Ameriku, 28. travnja 1908. stigao je u San Diego. Dok je Velika Bijela Flota nastavila svoje putovanje, USS *Hull* se zadržavao u blizini San Francisca do 24. kolovoza 1908. kada se uputio na krstarenje južnim Pacifikom. Prije nego se u studenome vratio u San Diego sudjelovao je u brojnim vježbama u vodama Havaja i Samoe.

Ponovno je povučen 30. listopada 1912. uslijed čega je pridružen Rezervnoj Torpednoj Diviziji na Mare Islandu s kojom je povremeno izvodio vježbe u kalifornijskim lukama. U trenutku ulaska Sjedinjenih Država u Prvi svjetski rat USS *Hull* se nalazio remontu. Zajedno s drugim razaračima, 25. travnja 1917. isplovio je prema Zoni Panamskog kanala gdje je sljedeća tri mjeseca sudjelovao u defanzivnim ophodnjama. 26. srpnja uputio se prema Norfolku zbog ophodnih i eskortnih dužnosti uz Istočnbu obalu SAD-a. U mjesecima koji su slijedili, *Hull* je pratio druge brodove do Bermuda te sudjelovao u vježbovnim manevrima. U lipnju 1918. zaustavio je napad njemačke podmornice *U-151* na trgovački brod te je često spašavao mornare s već potonulih brodova. Ovakve zadatke obavljao je do kraja rata.

U Philadelphiju je stigao 29. siječnja 1919. gdje je i 7. srpnja iste godine konačno povučen iz operativne uporabe. Kao sekundarna sirovina, 5. siječnja 1921. prodan je privatniku Josephu G. Hitneru.

### Zapovjednici

*Izvor podataka:*

|  |  |
| --- | --- |
| * Samuel Shelburne Robison (20. svibnja 1903. -1904.)
* Frederick August Traut (1904. - 30. rujna 1905.)

*Izvan službe od 30. rujna 1905. - 14. studenog 1906.** Thomas Charles Hart (14. studenog 1906. - 14. lipnja 1907.)
* James Harvey Tomb (14. lipnja 1907. - 15. listopada 1907.)
* Edward Churchill Woods (15. listopada 1907. - 27. studenog 1907)
* Frank McCommon (27. studenog 1907. - 12. listopada 1909.)
* Martin Kellogg Metcalf (21. listopada 1909. - 12. veljače 1910.)
 | * Harold Jones (12. veljače 1910. - 1912.)
* Herbert Aloysius Jones (1912. - siječanj 1916.)
* Willis Winter Bradley Jr. (siječanj 1916. - kolovoz 1916.)
* James Grady Ware (kolovoz 1916. - 1917.)
* Harvey Shadle Haislip (1917. - prosinac 1917.)
* Robert Stevenson Haggart (prosinac 1917. - 7. srpnja 1919.)
 |

Izvori
------

1. 1 2 3 4  „*Hull*" (Engleski). Arhivirano iz originala na datum 2011-05-09. Pristupljeno 2013-09-06.  History.navy.mil (13. ožujka 2011.)
2. ↑  „*USS HULL (DD-7)*" (Engleski).  Navsource.org (14. ožujka 2011.)

***USS Hull (DD-7)*** na Wikimedijinoj ostavi

| * p
* r
* u
Razarači klase *Bainbridge* |
| --- |
| 
*Bainbridge • Barry • Chaucey • Dale • Decatur • Hopkins • Hull • Lawrence • Macdonough • Paul Jones • Perry • Preble • Stewart*
 |
| Lista razarača američke ratne mornarice |